KOMMISSIONENS FORORDNING (EF) Nr. 1328/95 af 12. juni 1995 om indførelse af en overvågningsordning ved indførsel af surkirsebær, friske, med oprindelse i republikkerne Bosnien-Hercegovina, Kroatien og Slovenien og i Den Tidligere Jugoslaviske Republik Makedonien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3355/94 af 22. december 1994 om ordningen for indførsel til Fællesskabet af varer med oprindelse i republikkerne Bosnien-Hercegovina, Kroatien og Slovenien på Den Tidligere Jugoslaviske Republik Makedoniens område (1), særlig artikel 9, og

ud fra følgende betragtninger:

Ved forordning (EF) nr. 3355/94 er der fastsat toldindrømmelser for surkirsebær, friske, med oprindelse i nævnte republikker med et årligt loft på højst 3 000 tons; efter Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (2), senest ændret ved Kommissionens forordning (EF) nr. 656/95 (3), skal kølede kirsebær tariferes under samme position som friske kirsebær;

for at sikre en korrekt anvendelse af disse bestemmelser bør indførsel af surkirsebær, friske, med oprindelse i republikkerne Bosnien-Hercegovina, Kroatien og Slovenien og i Den Tidligere Jugoslaviske Republik Makedonien, underkastes en ordning med importlicenser; der bør fastsættes særlige regler for denne ordning;

der bør fastsættes undtagelser til visse bestemmelser i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsvarer (4), senest ændret ved forordning (EF) nr. 340/95 (5), med henblik på at undgå, at den i forordning (EF) nr. 3355/94 fastsatte mængde overskrides;

importlicenserne udstedes for den mest detaljerede KN-kode; den kombinerede nomenklatur indeholder to koder alt efter perioden for surkirsebærrenes indførsel; det bør derfor fastsættes, at importlicenserne udstedes for begge de to pågældende KN-koder; i øvrigt tages der ved licensernes gyldighedsperiode hensyn til den tid, det tager at transportere produkterne til Fællesskabet;

for at sikre, at ordningen kan fungere korrekt, bør det fastsættes, at medlemsstaterne ugentligt meddeler de mængder, for hvilke licenserne ikke eller kun delvis er blevet udnyttet -

UDSTEDT FØLGENDE FORORDNING:

Artikel 1

1. Indførsel til Fællesskabet af surkirsebær, friske, henhørende under KN-koder 0809 20 20 og 0809 20 60, med oprindelse i republikkerne Bosnien-Hercegovina, Kroatien og Slovenien og i Den Tidligere Jugoslaviske Republik Makedonien, kræver fremlæggelse af importlicens, der udstedes af de berørte medlemsstater til enhver, der anmoder derom, uanset hvor vedkommende er etableret i Fællesskabet.

2. Udstedelse af importlicens forudsætter, at der stilles en sikkerhed, som sikrer, at indførslen vil finde sted i løbet af licensens gyldighedsperiode.

Artikel 2

1. Bestemmelserne i forordning (EØF) nr. 3719/88 finder anvendelse på importlicenser for surkirsebær, friske, med oprindelse i de i artikel 1 nævnte republikker, medmindre andet følger af de særlige bestemmelser i nærværende forordning.

Uanset artikel 8, stk. 4, i nævnte forordning finder tolerancen med hensyn til større mængder ikke anvendelse.

2. I licensansøgningen og importlicensen anføres KN-kode 0809 20 20 og 0809 20 60 i rubrik nr. 16.

3. Sikkerhedsstillelsen fastsættes til 0,72 ECU/100 kg netto.

4. Importlicenser er gyldige i 20 dage regnet fra den faktiske udstedelsesdato.

Bortset fra tilfælde af force majeure fortabes sikkerheden helt eller delvis, hvis forretningen ikke gennemføres eller kun delvis gennemføres inden for denne frist.

Artikel 3

1. I licensansøgningen og den egentlige importlicens anføres den republik eller de republikker, i hvilke(n) produktet har oprindelse, i rubrik nr. 8. Importlicensen er kun gyldig for produkter med oprindelse i den pågældende republik eller i de pågældende republikker.

2. Importlicenserne udstedes den femte arbejdsdag efter datoen for indgivelse af ansøgning, såfremt der ikke træffes foranstaltninger inden for denne frist.

Artikel 4

Medlemsstaterne meddeler Kommissionen:

1) De mængder surkirsebær, friske, for hvilke der er indgivet importlicensansøgninger.

Meddelelsen fremsendes med følgende mellemrum:

- hver onsdag for ansøgninger, der er indgivet mandag og tirsdag

- hver fredag for ansøgninger, der er indgivet onsdag og torsdag

- hver mandag for ansøgninger, der er indgivet fredag i den foregående uge.

2) De mængder, for hvilke importlicenserne ikke eller kun delvis er udnyttet, svarende til forskellen mellem de mængder, der er afskrevet på bagsiden af licenserne, og de mængder, for hvilke licenserne er udstedt.

Meddelelsen fremsendes onsdag i hver uge med de oplysninger, der er modtaget den foregående uge.

3) Er der ikke indgivet ansøgning om importlicens i en af de under nr. 1 omhandlede perioder, eller er der ikke uudnyttede mængder, jf. nr. 2, underretter den pågældende medlemsstat Kommissionen herom på de i denne artikel anførte dage.

Artikel 5

Denne forordning træder i kraft på ottendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 353 af 31. 12. 1994, s. 1.

(2) EFT nr. L 256 af 7. 9. 1987, s. 1.

(3) EFT nr. L 69 af 29. 3. 1995, s. 1.

(4) EFT nr. L 331 af 2. 12. 1988, s. 1.

(5) EFT nr. L 39 af 21. 2. 1995, s. 1.